ગુજરાતને અડીને આવેલ મહારાષ્ટ્રના નવાપુર જિલ્લાના સુકવેલ ગામે આવેલ ખેતરમાંથી હરિયાણા બનાવટનો 2 કરોડથી વધુનો વિદેશીદારૂ મુંબઈ એકસાઈઝની ટીમે ઝડપી પાડવાની ઘટનામાં મહારાષ્ટ્રના સ્થાનિક નેતા અને પોલીસમાં ફફડાટ ફેલાઈ ગયો હતો. સાથે સાથે ગુજરાતની તાપી પોલીસ સામે પણ શંકા સેવાઇ રહી છે. સૂત્રોના જણાવ્યા અનુસાર તાપી જિલ્લાના એક ઉચ્ચ અધિકારી સુકવેલથી ગુજરાતમાં દારૂ ઘુસાડવાનું નેટવર્ક ચલાવતા હતા. તેમની ભૂમિકા સામે ઉચ્ચકક્ષાની તપાસ થાય તો મોટું કૌભાંડ બહાર આવે તેમ છે. તાપીના આ પોલીસ અધિકારી રોજ ઉચ્છલ સુધી સરકારી વાહનમાં ગયા બાદ ત્યાંથી ખાનગી વાહન લઈ મહારાષ્ટ્રની હદમાં જાય છે. અને ત્યારબાદ ત્યાંથી વિદેશીદારૂ કઈ રીતે ઘુસાડવો તેની ગોઠવણી અંગે બુટલેગરો સાથે ચર્ચા કરે છે. અને તે રીતે દારૂનું નેટવર્ક ચાલતું હતું.